# data[].attributes.headline
IDA-VIRU HARIDUSE EDULUGUDE KONKURSI „Tulevikulend“ VÕITJA // ALUTAGUSE VALLA AASTA HARIDUSTEGU - "Illuka taimekasvatajad"

# data[].attributes.subject
IDA-VIRU HARIDUSE EDULUGUDE KONKURSI „Tulevikulend“ VÕITJA // ALUTAGUSE VALLA AASTA HARIDUSTEGU - "Illuka taimekasvatajad"

# data[].attributes.body
2023/2024 õa osalesime läbi õppeaasta KIK-i poolt toetatud projektis "Illuka taimekasvatajad". Illuka Kooli õpilased omandasid teadmisi kliimamuutuste mõjust taimekasvatusele ning õppisid mõistlikult kasutama loodusressursse ning säästva ja jätkusuutliku tarbimise põhimõtteid ning omandasid oskuseid rohetehnoloogiliste lahenduste kasutamiseks taimekasvatuses.

Koolile soetati nutikasvuhoone, päikeseenergia toidukuivati ja vihmavee kogumissüsteemid. Kõik need vahendid võimaldasid mitmekesist loodus- ja tehnoloogiaainete aktiivõpet. Õpilased said näha enda poolt külvatud seemnete idanemist ja võrsumist, katsetasid maitsetaimede kasvatamist, proovisid järele, kuidas need maitsevad. Nutikasvuhoones kasvatatud maitseroheline osutus koolilõuna salatites väga populaarseks ning õpilased söövad seda hea meelega.

Päikeseenergia toidukuivati töötab päikeseenergial, et vähendada kuivatamise keskkonnajalajälge ning kulusid. Juunis ja alanud õppeaasta päikselistel päevadel katsetati köögiviljade ja maitsetaimede kuivatamist. Oleme põnevil, et rohetehnoloogiat veelgi enam õppetöös kasutada.

Juba märtsis täitusid kooli ja lasteaia aknalauad pottidega, kus hakkasid idanema mitmesugused taimed. Tasapisi pistsid mulla seest nina välja tomati- ja paprikataimed, lisaks mitmesugused lilled ja kõrvitsalised. 15. mail toimunud rohelaada taimelettide juures arutleti ja kaaluti palju üht või teist taime tasub osta ja istutada, kaubeldi hindadega ja aeti muhedat laadajuttu.

Projekti lõpuettevõtmisena toimus projektipäev „Tervislik toit ja selle kasvatamine“. Õpilased osalesid erinevates põnevates töötubades: laua katmine, võrsete kasvatamine, kompostimine, köögilaulud, juurviljade pimemaitsmine, toidupüramiidi meisterdamine, salvrätikute voltimine, köögikivid, healthy food, smuutide valmistamine, päikeseenergial töötava toidukuivati kasutamine ning jätkusuutlik toitumine.

# data[].attributes.attachment_link.title
Illuka Kooli nutikasvuhoone tutvustus (2024)

# data[].attributes.headline
IDA-VIRUMAA AASTA AINEÕPETAJA LAUREAAT – Anneli Dietrich

# data[].attributes.subject
IDA-VIRUMAA AASTA AINEÕPETAJA LAUREAAT – Anneli Dietrich

# data[].attributes.body
Õpetaja Anneli Dietrich õpetab põhiainetena loodusaineid, aga ka ajalugu ja inimeseõpetust. Teda iseloomustab oskus õpitavad teemad siduda päris eluga ning viia läbi palju praktilisi tegevusi. Tema tundides on loomulik, et õppe-eesmärgid on seotud õpioskustega, tehakse koostööd protsesse ise läbi tehes, teemad on seotud päriseluga ning lisaks õpetajapoolsele kujundavale hindamisele annavad õpilased tagasisidet üksteise tegevusele.

Tema hingeteemad on loodus ja keskkond. Tema eestvõttel on tegemistesse kaasatud alati lapsevanemad. Tema algatused on enamasti alanud vaikselt ja tagasihoidlikult, kuid alati on neist kasvanud sellegipoolest ülekoolilised sündmused, ettevõtmised. 2022/23õa oli ta KIK projekti „Roheliselt mõtlev tarbija“ eestvedaja. 2023/24õa juhtis KIK projekti „Illuka taimekasvatajad“.

# data[].attributes.attachment_link.title
Aasra aineõpetaja 2024 - A.D. Foto Matti Kämärä

# data[].attributes.headline
IDA-VIRUMAA AASTA AINEÕPETAJA LAUREAAT – Tiina-Irina Jõesaar

# data[].attributes.subject
IDA-VIRUMAA AASTA AINEÕPETAJA LAUREAAT – Tiina-Irina Jõesaar

# data[].attributes.body
Tiina-Irina Jõesaar on õpetaja, kes on oma ala meister ning kelle kohta võib öelda tõeline maa sool. Ta laseb lastel ise avastada, nuputada, küsida, seletada ja luua.. "Vaata!", "Kuula!", "Mõtle!", "Püüa!", "Prooviks õige teistmoodi?" nii juhatab tema.

Õpetaja kasutab õppetöös laste huvidest lähtuvat projektiõpet. Näiteks 2023/24 õa toimusid koostöös lastevanematega kokanduse reeded, kus kokkamise käigus areneb sõnavara, üksteisega arvestamise oskus, käeline osavus ning muidugi maitsvad toidud.

Tiina-Irina Jõesaar on õpetaja, kes teeb liigse reklaami ja kärata ja rinda ette ajamata ära kõik vajaliku ja veidi rohkemgi ning on alati valmis aitama nõu ja jõuga. Ta on inimene, kellega võib luurele minna.

# data[].attributes.attachment_link.title
Aasra lasteaia õpetaja 2024 - T-I.J. Foto Matti Kämärä

# data[].attributes.body
1.oktoober Muusikapäev lasteaias

2.oktoober Pendelteatejooks + Maastikuteatejooks, 4-5, 6-7, 8-9 klassid, P-500m, T-300m (4.-9.kl)

3.oktoober KIK õppeprogramm Alutaguse rahvuspargi külastuskeskuses (4.-5. kl ja 7.-9. kl)

4.oktoober Distantsõppepäev Teamsis (2.-9.kl); Alutaguse valla haridusasutuste õpetajate päeva tähistamine Mäetagusel

7.oktoober Õpetajate päev koolis; 4. klassi vene keele tasemetöö

8.oktoober 4. klassi eesti keele tasemetöö; Krossijooks (1.-3.kl, 4.-6.kl, 7.-9. kl)

9.oktoober 4. klassi tasemetöö: matemaatika

14.oktoober Lastevanemate üldkoosolek ja Erasmus+ õpirännete kogemusvahetus

17.10.2024 Ennastjuhtiva õppija programmi õpiring (õpetajad)

18.oktoober Laat algklassidemajas

21-27.oktoober Sügisvaheaeg

24.oktoober Sügise sünnipäev lasteaias

29.oktoober III kooliastme tasemetöö: A2-keeletasemel inglise keel (kirjalik)- 7.kl; Ettevõtluslülamäng Maidla Kooli õpilastega (7.-8.kl)

30.oktoober Inglise keele tasemetöö suuline osa (7.kl)

31.oktoober KIK õppeprogramm Iisaku Looduskeskuses (6. kl); Halloweeni tähistamine

# data[].attributes.body
Õpilastel on sõitmine Ida-Viru maakonnaliinidel 0 eurot ehk tasuta. Kuigi sõitmine on tasuta, siis peab sellegi poolest olema sõiduõigus, milleks on valideeritud sõidukaart või sõidukaardi puudumisel bussijuhilt saadud paberpilet.

• Sõidukaart maksab 2 eurot ja see on ühekordne kulu. Sõidukaarte saab osta kõikidest R-Kioskitest, suuremate kaubakeskuste infolettidest ja Omniva postkontoritest.

Sõidukaarte on võimalik osta ka täpse sularaha eest maakonnaliini bussijuhi käest.

• Kui õpilane on soetanud sõidukaardi ja unustanud koju/kooli, siis bussiga saab ikka sõita ja sel juhul tuleb bussijuhilt selleks sõidukorraks küsida paberpilet.

PS. Kõik Eestis müüdud sõidukaardid on ristkasutatavad ehk see tähendab seda, et näiteks Tallinnast, Tartust, Pärnust või mujalt soetatud sõidukaardiga saab meie maakonnaliinidel sõita ja vastupidi, meie maakonnas soetatud sõidukaardiga saab kõikides teistes piirkondades bussidega sõita.

# data[].attributes.body
* I trimester: 4.oktoober 2024; 21.november 2024; 4.detsember 2024

*  II trimester: 4.veebruar 2025; 3.märts 2025;

*  III trimester: 12.mai 2025; 5.juuni 2025
Õppenõukogu otsus 30.08.2024 nr 1-5/6/2024-25

# data[].attributes.body
Tunniplaan on avaldatud kooli kodulehel.

Pikapäevarühm. 2024/25 õa töötavad koolis pikapäevarühmad 1.-3.klassini kuni 14.15. Igal klassil on oma rühmaruum.

# data[].attributes.headline
TRIMESTRID ja KOOLIVAHEAJAD 2024/2025 ÕA

# data[].attributes.subject
TRIMESTRID ja KOOLIVAHEAJAD 2024/2025 ÕA

# data[].attributes.body
I trimester 2.09.2024 - 29.11.2024

II trimester 30.11.2024 - 13.03.2025

III trimester 14.03.2025 - 09.06.2025

****

Sügisvaheaeg: 21.10.2024 - 27.10.2023;

Jõuluvaheaeg: 23.12.2024 - 05.01.2025;
Talvevaheaeg: 24.02.2025 - 02.03.2025;

Kevadvaheaeg: 14.04.2025 -20.04.2025;

Suvevaheaeg: 10.06.2025 - 31.08.2025

# data[].attributes.body
Jätan nutivahendi kotti ja võtan välja koolist lahkudes.

Kui tunnen, et ei suuda ennast ise kontrollida, siis annan nuti-vahendi esimese tunni alguses õpetajale „telefonihotelli“ või klassijuhataja kätte hoiule.

Võtan osa võimlavahetunnist.

Suhtlen sõbraga.

Ilusa ilmaga leian tegevust õuealal või ronimisväljakul.

Tean, et koolitöötajal on õigus võtta reeglirikkuja nutivahend hoiule.

# data[].attributes.body
Kooli on kevadest jäänud suur hulk jalatseid ja riideid, mida ükski laps omaks ei ole tunnistanud.
Kui tunne(te) fotodel olevaid esemeid, siis palun pöördu klassijuhataja poole.
Hoiame esemeid kuni sügisvaheajani (21.okt), pärast seda rändavad omanikuta jalatsid ja riided taaskasutusse.

# data[].attributes.body
Head lapsevanemad koos lastega! Kätte on jõudnud taas aasta kõige pimedamate hommikute ja õhtutega aeg. Palun vaadake, et teie ja teie lapse riietel oleks elupäästev helkur igal hommikul olemas!